Azman Nasrudin

Yang Berhormat Dato'  Azman bin Nasrudin ialah seorang ahli politik Malaysia dari Kedah. Beliau ialah EXCO Pertanian dan Industri Asas Tani, Pengangkutan, Pembangunan Insan, dan Industri Utama di Majlis Mesyuarat Kerajaan Negeri Kedah. Beliau juga merupakan Ahli Dewan Undangan Negeri (ADUN) Lunas daripada parti Parti Keadilan Rakyat (PKR) sejak tahun 2013 sebelum meninggalkan parti tersebut pada Mei 2020, menyebabkan jatuhnya kerajaan Pakatan Harapan Kedah. Beliau yang diuji positif COVID-19 setelah pulang berkempen dalam pilihan raya negeri Sabah, turut menjangkiti isterinya yang merupakan seorang guru di SK Permatang Janggus, Penaga, mengakibatkan sekolah tersebut terpaksa ditutup selama lapan hari dan menjadi punca penyebaran koronavirus di kawasan tersebut.

Kehidupan 
Beliau mempunyai sijil perguruan serta berkelulusan Ijazah Sarjana Muda Sains Politik/Sejarah. Beliau juga merupakan seorang bekas guru.

Kerjaya politik 
Pada 2013, beliau bertanding dalam Pilihan Raya Umum ke-13 (PRU-13) pada tahun 2013 bagi kerusi Lunas dalam Dewan Undangan Negeri (DUN) Kedah lalu menang dengan undian sebanyak 21,670 dengan majoriti 9,084 daripada 40,498 orang pengundi.

Beliau bertanding lagi dalam Pilihan Raya Umum ke-14 (PRU-14) pada tahun 2018 bagi kerusi Lunas. lalu menang dengan undian sebanyak 23,904 dengan majoriti 13,813 daripada 50,336 orang pengundi.

Ketika kemelut politik Malaysia pada awal tahun 2020, terdapat khabar angin bahawa beliau telah keluar daripada PKR selepas pemecatan Datuk Seri Mohamed Azmin Ali namun beliau menafikan dakwaan tersebut.

Pada 12 Mei, beliau bersama ADUN Sidam iaitu Dr Robert Ling Kui Ee telah mengumumkan bahawa mereka telah meninggalkan parti PKR lalu menjadi ahli bebas. Tindakan mereka adalah atas alasan kehilangan kepercayaan terhadap kepemimpinan Presiden PKR iaitu Datuk Seri Anwar Ibrahim. Lantaran ini, parti Perikatan Nasional (PN) di Kedah telah memiliki majoriti sebanyak 19 kerusi berbanding Pakatan Harapan (PH) lantas membolehkan penubuhan kerajaan negeri baharu. Pada 20 Mei, beliau telah mengangkat sumpah sebagai Ahli Mesyuarat Kerajaan Negeri (EXCO) Kedah menjadi Pengerusi Jawatankuasa Pertanian dan Industri Makanan, Perusahaan Perladangan dan Komoditi, Pengangkutan dan Hal Ehwal Masyarakat India.

Anugerah dan pengiktirafan 

 
 Darjah Dato' Setia Sultan Sallehuddin Kedah (D.S.S.S.) - Dato' (2022)

Rujukan

Pautan luar 
 
 
 

Ahli politik Malaysia berketurunan Melayu
Bekas anggota Parti Keadilan Rakyat
Orang hidup
Muslim Malaysia
Anggota Parti Pribumi Bersatu Malaysia
Ahli Dewan Undangan Negeri Kedah ke-14
Ahli Dewan Undangan Negeri Kedah ke-13
Kelahiran 1972
Ahli Dewan Rakyat, Parlimen Malaysia ke-15
Orang dari Pulau Pinang